## Program posebnog dijela državnog stručnog ispita za državne službenike koji obavljaju poslove normizacije, mjeriteljstva, ovlašćivanja, potvrđivanja (certificiranja) i nadzora predmeta od plemenitih k

### NN 22/1997 (21.2.1997.), Program posebnog dijela državnog stručnog ispita za državne službenike koji obavljaju poslove normizacije, mjeriteljstva, ovlašćivanja, potvrđivanja (certificiranja) i nadzora predmeta od plemenitih k

# **DRŽAVNI ZAVOD ZA NORMIZACIJU**

# **I MJERITELJSTVO**

Na temelju članka 87. stavak 2. Zakona o državnim službenicima i namještenicima
i o plaćama nositelja pravosudnih dužnosti ("Narodne novine"
br. 74/94, 86/94 i 7/95) i članka 25. stavak 3. Uredbe o stručnom osposobljavanju
i usavršavanju državnih službenika ("Narodne novine" br. 45/95)
ravnatelj Državnog zavoda za normizaciju i mjeriteljstvo donosi

## **PROGRAM**

### **POSEBNOG DIJELA DRŽAVNOG STRUČNOG ISPITA ZA DRŽAVNE SLUŽBENIKE KOJI OBAVLJAJU POSLOVE NORMIZACIJE, MJERITELJSTVA, OVLAŠĆIVANJA, POTVRĐIVANJA (CERTIFICIRANJA) I NADZORA PREDMETA OD PLEMENITIH KOVINA**

Ovim se Programom utvrđuju predmeti koji obuhvaćaju posebni dio državnog
stručnog ispita za službenike koji u Državnom zavodu za normizaciju i mjeriteljstvo
obavljaju poslove normizacije, mjeriteljstva, ovlašćivanja, potvrđivanja
i nadzora predmeta od plemenitih kovina.

Po ovom Programu polažu državni stručni ispit i djelatnici pravnih osoba
koje obavljaju javne ovlasti na način da neposredno primjenjujući zakone
i druge propise rješavaju u upravnim stvarima, vode propisane očevidnike,
izdaju uvjerenja i druge potvrde, u području normizacije, mjeriteljstva,
ovlašćivanja, potvrđivanja i nadzora predmeta od plemenitih kovina.

II.

Posebni dio državnog stručnog ispita polaže se pismeno i usmeno.

III.

Pismeni dio posebnog dijela državnog stručnog ispita sastoji se od izrade
pismene zadaće na zadanu temu iz djelokruga poslova u području normizacije,
mjeriteljstva, ovlašćivanja, potvrđivanja i nadzora predmeta od plemenitih
kovina.

IV.

Usmeni dio posebnog dijela državnog stručnog ispita sastoji se od provjere
znanja iz pismene zadaće i provjere znanja iz sljedećih predmeta:

1. Osnovi normizacije;

2. Sustav ispitivanja, potvrđivanja i ovlašćivanja;

3. Sustav mjernih jedinica i mjeriteljstva;

4. Nadzor predmeta od plemenitih kovina;

5. Nadzor i upravne mjere u području normizacije, ispitivanja, potvrđivanja,
ovlašćivanja, mjeriteljstva i nadzora predmeta od plemenitih kovina;

V.

Predmet "osnovi normizacije" obuhvaća sljedeće pravne izvore:

1. Zakon o normizaciji (NN br. 55/96),

2. Podzakonski akti koji se donose za izvršenje Zakona o normizaciji,
a odnose se na način izradbe, izdavanja i objave hrvatskih normi, na način
rada tehničkih odbora, na tehničke upute za uporabu, servis i rezervne
dijelove, na jamčevni list, na deklariranje, označavanje, obilježavanje
i pakiranje proizvoda.

3. Poznavanje sustava europskih normi, te smjernica Europske unije koje
se odnose na normizaciju.

VI.

Predmet "sustav ispitivanja, potvrđivanja i ovlašćivanja"
obuhvaća sljedeće pravne izvore:

1. Zakon o normizaciji (NN br. 55/96),

2. Podzakonski akti o obveznom potvrđivanju (certificiranju),

3. Podzakonski akti o temeljnim zahtjevima za proizvode, procese i usluge,

4. Podzakonski akti o načinu ocjenjivanja sukladnosti proizvoda s temeljnim
zahtjevima i normama,

5. Podzakonski akti o postupcima i metodama ispitivanja,

6. Podzakonski akti o uvjetima koji moraju ispunjavati ispitni laboratoriji,

7. Podzakonski akti o tehničkom nadzoru,

8. Međunarodne i europske šeme za potvrđivanje i ovlašćivanje.

VII.

Predmet "sustav mjernih jedinica i mjeriteljstva" obuhvaća
sljedeće pravne izvore:

1. Zakon o mjernim jedinicama (NN br. 58/93),

2. Zakon o mjeriteljskoj djelatnosti (NN br. 11/94),

3. Podzakonski akti o tipnom ispitivanju mjerila,

4. Podzakonski akti o mjerilima za koje se vrši mjeriteljski nadzor,

5. Podzakonski akti o ovjernim razdobljima za ovjeravanje mjerila,

6. Podzakonski akti za mjeriteljske zahtjeve za pakovine.

VIII.

Predmet "nadzor predmeta od plemenitih kovina" obuhvaća sljedeće
pravne izvore:

1. Zakon o mjernim jedinicama (NN 58/93),

2. Zakon o mjeriteljskoj djelatnosti (NN 11/94),

3. Zakon o nadzoru predmeta od plemenitih kovina (NN 76/93),

4. Pravilnik o tehničkim uvjetima kojima s obzirom na izradbu moraju
udovoljavati predmeti od plemenitih kovina (NN 107/93),

5. Pravilnik o obliku i sadržaju oznake čistoće i način određivanja
i obilježavanja stupnjeva čistoće predmeta od plemenitih kovina (NN 107/93),

6. Pravilnik o oblicima državnih žigova (NN 107/93),

7. Naredba o znaku proizvođača predmeta od plemenitih kovina (NN br.
9/94).

IX.

Predmet "nadzor i upravne mjere u području normizacije, ispitivanja,
certificiranja, ovlašćivanja, mjeriteljstva i nadzora predmeta od plemenitih
kovina obuhvaća pravne izvore navedene u točkama V, VI, VII i VIII i to
odredbe koje se odnose na nadzor i upravne mjere.

X.

Ovaj program stupa na snagu osmog dana od objave u "Narodnim novinama".

Klasa: 133-01/976-01/01

Urbroj: 558-06/01-97-1
Zagreb, 13. veljače 1997.

Ravnatelj:
**dr. Jakša Topić,** v. r.

Ostalo, NN 22/1997-302